Liberty Island

Liberty Island (eesti keeles tõlkes 'Vabadussaar') on Ameerika Ühendriikide riikliku kuuluvusega saar Hudsoni jõe suubumiskohas New Yorgi ülemlahte (Upper Bay). Saarel asub Vabadussammas (Statue of Liberty). Saar on New Yorgi linnaosa Manhattani eksklaav, mida ümbritsevad Jersey City linna veed New Jersey osariigis.

Ajalugu

Etümoloogia
Enne 1753. aastat teati saart kui Great Oyster Island, 18. sajandil kui Bedloe Island. Ameerika Ühendriikide Kongress määras praeguse nime 1956. aastal. Saare alternatiivne nimi on olnud Love Island.

Fort Wood

Fordi rajamist saarel alustati 1806. aastal. 11-tipulise tähe kujuline graniidist kindlus valmis viis aastat hiljem 1811. aastal. Eesmärk oli New Yorgi kaitsmine merelt Briti invasiooni puhul. 1812. aasta sõja järel anti kindlusele Ameerika Armee ohvitseri Eleazer Derby Woodi auks nimi Fort Wood.

Kui 1880. aastatel Vabadussamba jaoks asupaika otsiti, oli fort üsna mahajäetud ja räämas seisukorras. Prantsuse III Vabariik saatis Ameerika Ühendriikide Iseseisvusdeklaratsiooni sajanda aastapäeva kingitusele Vabadussambale kohta valima skulptori Frédéric Auguste Bartholdi, kes valis kohe Fort Woodi saare.

Statue of Liberty

Mälestisväärsus
1937. aastal sai saarest koos hiljem lisatud Ellis Islandi saarega osa rahvuslikust mälestusmärgist Statue of Liberty National Monument. Aastal 1966 kanti see Ameerika Ühendriikide Ajalooliste Paikade Riiklikusse Registrisse (National Register of Historic Places) ning aastast 1976 on tegu New York City Mälestusmärkide Säilitamise Komisjoni poolt kaitsealuseks mälestusmärgiks (New York City Landmark) kuulutatud monumendikompleksiga.

Vaata ka
Statue of Liberty
Ellis Island
Liberty State Park

Viited

New Yorgi osariigi saared
National Register of Historic Places
Asustamata saared